ประกาศกระทรวงการคลัง เรื่อง คำสั่งรัฐมนตรีให้ไว้แก่บุคคลรับอนุญาต

ประกาศกระทรวงการคลัง

ประกาศกระทรวงการคลัง
เรื่อง
คำสั่งรัฐมนตรีให้ไว้แก่บุคคลรับอนุญาต
------------

                        อาศัยอำนาจตามความในข้อ
๓ แห่งกฎกระทรวง ฉบับที่ ๑๓ (พ.ศ. ๒๔๙๗) 
ออกตามความในพระราชบัญญัติควบคุมการแลกเปลี่ยนเงิน
พุทธศักราช ๒๔๘๕ รัฐมนตรีว่าการ
กระทรวงการคลังออกข้อกำหนดเป็นคำสั่งซึ่งผู้ได้รับอนุญาตให้ประกอบธุรกิจเป็นบุคคลรับ
อนุญาตต้องปฏิบัติ ดังต่อไปนี้

                        ข้อ
๑  ให้ยกเลิกประกาศกระทรวงการคลัง
เรื่อง คำสั่งรัฐมนตรีให้ไว้แก่บุคคล
รับอนุญาต ลงวันที่ ๑๙ มีนาคม ๒๕๓๔

                        ข้อ
๒  ในคำสั่งนี้
                        "เจ้าพนักงาน"
หมายความว่า เจ้าพนักงานซึ่งได้รับการแต่งตั้งเพื่อปฏิบัติการ
ตามพระราชบัญญัติควบคุมการแลกเปลี่ยนเงิน พุทธศักราช ๒๔๘๕
                        "ธนบัตรต่างประเทศ"
ให้หมายความรวมถึง ธนาคารบัตรต่างประเทศและ
เหรียญกษาปณ์ต่างประเทศด้วย

                        ข้อ
๓  ให้บุคคลรับอนุญาตประกอบธุรกิจเกี่ยวกับปัจจัยชำระเงินต่างประเทศได้
แต่เฉพาะธุรกิจ ดังต่อไปนี้
                        (๑)
ซื้อธนบัตรต่างประเทศ หรือเช็คสำหรับเดินทางที่พึงจ่ายเป็นเงินตราต่าง
ประเทศ
                        (๒)
ขายธนบัตรต่างประเทศแก่ผู้จะเดินทางออกไปนอกประเทศเป็นมูลค่า
คนหนึ่งไม่เกินห้าพันดอลลาร์สหรัฐอเมริกาหรือเทียบเท่าตามอัตราตลาดต่อการเดินทางหนึ่งครั้ง

เมื่อบุคคลนั้นได้แสดงหนังสือเดินทาง
หรือเอกสารการเดินทางอื่นที่ออกโดยทางการแก่บุคคลรับ
อนุญาตแล้ว

                        ข้อ
๔  ในการซื้อธนบัตรต่างประเทศ
หรือเช็คสำหรับเดินทางที่พึงจ่ายเป็นเงิน
ตราต่างประเทศ ให้บุคคลรับอนุญาตออก
"ใบรับซื้อเงินตราต่างประเทศ" แก่ผู้ขาย โดยจัดให้มี
สำเนาเก็บไว้ที่สำนักงานของตนหนึ่งฉบับ
ใบรับซื้อเงินตราต่างประเทศที่กล่าวต้องระบุวันที่ซื้อ ชื่อ 
นามสกุล และที่อยู่ของผู้ขาย ชนิด จำนวน
และสกุลเงินตราต่างประเทศ อัตราแลกเปลี่ยน ยอด
รวมของเงินบาท
                        ในการขายธนบัตรต่างประเทศ
ให้บุคคลรับอนุญาต "ใบขายเงินตราต่าง
ประเทศ" แก่ผู้ซื้อ
โดยจัดให้มีสำเนาเก็บไว้ที่สำนักงานของตนหนึ่งฉบับ ใบขายเงินตราต่าง
ประเทศที่กล่าว ต้องระบุวันที่ขาย ชื่อ นามสกุล
และที่อยู่ของผู้ชื้อ เลขที่หนังสือเดินทาง หรือ
เอกสารการเดินทางอื่นที่ออกโดยทางการ ชนิด จำนวน
และสกุลเงินตราต่างประเทศ อัตราแลก
เปลี่ยน ยอดรวมของเงินบาท

                        ข้อ
๕ 
ใบรับซื้อเงินตราต่างประเทศและใบขายเงินตราต่างประเทศตามข้อ ๔ ให้
บุคคลรับอนุญาตจัดทำเป็นเล่ม มีเลขหมายลำดับประจำเล่ม
และเลขหมายลำดับประจำฉบับ หรือ
ออกใบรับซื้อเงินตราต่างประเทศและใบขายเงินตราต่างประเทศ
โดยใช้เครื่องอัตโนมัติ หรือ
เครื่องคอมพิวเตอร์มีเลขหมายลำดับประจำฉบับ

                        ข้อ
๖ 
เช็คสำหรับเดินทางที่พึงจ่ายเป็นเงินตราต่างประเทศที่บุคคลรับอนุญาต
รับซื้อไว้นั้นบุคคลรับอนุญาตต้องขายให้แก่ธนาคารรับอนุญาตภายในสิบห้าวันนับแต่วันที่ได้รับ
ซื้อไว้
                        ในการขายธนบัตรต่างประเทศหรือเช็คสำหรับเดินทางที่พึงจ่ายเป็นเงินตราต่าง
ประเทศแก่ธนาคารรับอนุญาต
ให้บุคคลรับอนุญาตเรียกใบรับไว้เป็นหลักฐาน

                        ข้อ
๗  การประกอบธุรกิจตามข้อ ๓
ให้กระทำได้เฉพาะที่สำนักงานของบุคคลรับ
อนุญาตเท่านั้น

                        ข้อ
๘ 
ให้บุคคลรับอนุญาตใช้อัตราแลกเปลี่ยนในการซื้อหรือขายธนบัตรต่าง
ประเทศ
หรือเช็คสำหรับเดินทางที่พึงจ่ายเป็นเงินตราต่างประเทศในอัตราที่ใกล้เคียงกับอัตรา
เฉลี่ยของธนาคารรับอนุญาต
                        บุคคลรับอนุญาตต้องจัดให้มีป้ายแสดงอัตราซื้อและขายประจำวันของธนบัตร
ต่างประเทศหรือเช็คสำหรับเดินทางที่พึงจ่ายเป็นเงินตราต่างประเทศ
สำหรับสกุลเงินสำคัญ ๆ ที่
ธนาคารแห่งประเทศไทยประกาศกำหนด

                        ข้อ
๙ 
บุคคลรับอนุญาตต้องจัดให้มีสมุดบัญชี และดูแลให้มีการบันทึกรายการ
เกี่ยวกับการซื้อหรือขายธนบัตรต่างประเทศ หรือเช็คสำหรับเดินทางที่พึงจ่ายเป็นเงินตราต่าง
ประเทศทุกชนิด ทุกสกุลให้เรียบร้อย ถูกต้องและทันเวลา
                        สมุดบัญชีรวมทั้งหลักฐานการซื้อหรือขายที่กล่าวในวรรคแรก
บุคคลรับอนุญาต
จะต้องเก็บรักษาไว้ ณ สำนักงานอันเป็นที่ประกอบธุรกิจของตน
ในลักษณะที่พร้อมจะแสดงต่อ
เจ้าพนักงานเพื่อการตรวจสอบได้ทุกขณะ
และหากเจ้าพนักงานเรียกให้นำสมุดบัญชีและหลักฐาน
ไปตรวจสอบ ณ ที่ทำการของเจ้าพนักงาน
บุคคลรับอนุญาตต้องนำไปภายในระยะเวลาที่
เจ้าพนักงานกำหนด

                        ข้อ
๑๐ 
บุคคลรับอนุญาตต้องทำรายงานตามแบบ ธต. ๖๑ (รายงานประจำ
เดือนแสดงการซื้อขายเงินตราต่างประเทศและฐานะ)
ยื่นต่อเจ้าพนักงานภายในสี่วันนับแต่วัน
สิ้นเดือน
                        รายงานการซื้อและขายเงินตราต่างประเทศ
ให้แสดงรายละเอียดการซื้อและ
ขายเป็นรายวัน ถ้าวันใดไม่มีการซื้อหรือขายก็ให้ระบุว่า
"ไม่มี" ส่วนรายงานฐานะให้แสดงยอดคง
เหลือของเงินตราต่างประเทศแต่ละชนิด และสกุลเงินที่มีอยู่ในมือของวันสิ้นงวด

                        ข้อ
๑๑ บุคคลรับอนุญาตต้องจัดให้มีป้ายขนาดกว้างหกนิ้ว ยาวสิบแปดนิ้ว พื้น
สีน้ำเงิน ตัวอักษรสีขาว และมีข้อความต่อไปนี้
ไว้ที่หน้าสำนักงานของตนในที่เปิดเผยเห็นได้ง่าย

                        AUTHORIZED
MONEY CHANGER

                        ข้อ
๑๒  บุคคลรับอนุญาตจะต้องแสดงใบอนุญาตให้ประกอบธุรกิจเป็นบุคคล
รับอนุญาตที่กระทรวงการคลังออกให้ไว้ ณ
สำนักงานของตนในที่แลเห็นได้โดยเปิดเผย

                        ข้อ
๑๓ 
ในกรณีที่มีการเปลี่ยนแปลงสภาพนิติบุคคลของบุคคลรับอนุญาต หรือ
มีการเปลี่ยนแปลงตัวบุคคลผู้มีอำนาจในการจัดการของบุคคลรับอนุญาต
ให้บุคคลรับอนุญาตราย
งานการเปลี่ยนแปลงดังกล่าวต่อเจ้าพนักงานเป็นหนังสือ
พร้อมทั้งยื่นเอกสารหลักฐานเกี่ยวข้อง
ภายในสิบห้าวันนับแต่วันที่มีการเปลี่ยนแปลงทางทะเบียน

                        ข้อ
๑๔ 
ในกรณีที่บุคคลรับอนุญาตประสงค์จะย้ายสถานที่ประกอบธุรกิจให้
บุคคลรับอนุญาตยื่นหนังสือชี้แจงเหตุผลที่ขอย้าย
เพื่อขออนุญาตต่อรัฐมนตรีว่าการกระทรวงการ
คลังพร้อมทั้งเอกสารหลักฐานที่เกี่ยวข้อง
โดยผ่านธนาคารแห่งประเทศไทย

                        ข้อ
๑๕  เมื่อบุคคลรับอนุญาตเลิกกิจการ
ให้เจ้าของ ผู้จัดการ หรือผู้ชำระบัญชี
แจ้งต่อเจ้าพนักงานเป็นหนังสือภายในสิบห้าวันนับแต่วันเลิกกิจการ
พร้อมทั้งส่งคืนใบอนุญาต
ต่อเจ้าพนักงานด้วย

                        ข้อ
๑๖ 
ประกาศฉบับนี้ให้ใช้บังคับตั้งแต่วันที่ ๒๐ พฤศจิกายน ๒๕๔๓

                                                            ประกาศ
ณ วันที่ ๒๐ พฤศจิกายน พ.ศ. ๒๕๔๓
                                                                           ธารินทร์  นิมมานเหมินท์

รัฐมนตรีว่าการกระทรวงการคลัง

[รก.๒๕๔๓/พ๑๒๒ง/๑/๓๐ พฤศจิกายน ๒๕๔๓]

                                                                                    ชไมพร/แก้ไข
                                                                                    ๒๐
พฤษภาคม ๒๕๔๕
                                                                                    (A+B)